فار کرای ٣
فار کرای ٣ () یارییەکی ڤیدیۆیی تەقەکەری کەسی یەکەم و کایەی ئەکشن-سەرکێشی و جیھانی کراوەیە کە لەلایەن کۆمپانیای یوبیسۆفت مۆنتریال پەرەی پێدراوە و لەلایەن یوبی سۆفتەوە بڵاوکراوەتەوە. یارییەکە بۆ یەکەمجار لە ٢٩ی تشرینی دووەمی ٢٠١٢ لە ئوسترالیا و دواتر چەند ڕۆژێک دواتر لە ئەورووپا و ئەمریکای باکوور بڵاوکرایەوە. ھەروەھا یاری فار کرای ٣ لە ٧ی ئازاری ٢٠١٣ لە ژاپۆن بڵاوکرایەوە. ئەم یارییە لەلایەن کۆمپانیای یوبی سۆفتەوە بۆ پلاتفۆرمی پلەیستەیشن ٣ و ئێکس بۆکس ٣٦٠ و مایکرۆسۆفت ویندۆز بڵاوکراوەتەوە.

دیزاینی ئەم یارییە لەلایەن کیڤن گویلمێت و جەیمی کەین و ئەندریا زانینییەوە کراوە و مۆسیقا و دەنگی یارییەکەش لەلایەن برایان تایلەرەوە کراوە. ئەم بەشەی یاری فار کرای لەلایەن دان ھای بەرھەم ھێنراوە.

یاری فارکرای ٣ چیرۆک و کارەکتەرەکانی جیاوازە لە بەشەکانی پێشوو. چیرۆکی ئەم یارییە لە دەوری چەند گەنجێک دەسوڕێتەوە کە گەشتیان کردووە بۆ دوورگەی ڕۆک کە دەکەوێتە زەریای ھێمن بۆ ئەوەی کاتێکی خۆش بەسەر بەرن و لەلایەن چەتەی دەریایییەوە دەگرترێن. کارەکتەری سەرەکی و تاکە کارەکتەری کۆنتڕۆڵکراوی یارییەکە، جەیسۆن برادی، گەشتیارێکی ئەمریکییە. ڤاس و سیترا مۆنتینیگرۆ لە کارەکتەرە بنەڕەتییەکانی دیکەی ئەم یارییەدان. یارییەکە لە دوو بەشدا پەیڕەو دەکرێت، دوورگەی باکوور و دوورگەی باشوور، کە ھەریەکەیان لەژێر کۆنترۆڵی یەکێک لە دوژمنەکانی جەیسۆندایە. جەیسۆن برادی وەک تاکە کارەکتەری کۆنترۆڵکراو لە یارییەکەدا، بە ھەوڵەکانی بۆ ڕزگارکردنی ھاوڕێکانی و ھەڵھاتن لەم دوورگەیە، چیرۆکی یاری فار کرای ٣ لە قاڵب دەدات، کە بە تێپەڕبوونی کات تووشی وردەکاری زیاتر دەبێت و خەڵکی زیاتر دەچنە ناو چیرۆکەکەوە.

یۆرۆگەیمەر دیمەنە سروشتییەکان و گیانلەبەرە کێوییەکانی فار کرای ٣ی بە دەستکەوتێکی تەکنیکی سەرسووڕھێنەر وەسف کرد و نمرەی تەواوی بەم یارییە بەخشی کە ١٠ لە ١٠ پێکھاتبوو؛ بەڵام گەیم ترەیلەرز ڕەخنەی لەو ھەستەی دووبارەبوونەوەی گرت کە ڕۆک ئایلەند دەیبەخشێتە یاریزانەکە و ئەم یارییەی ھاوشێوەی چاندی بکوژێک ناوبرد و ئەم یارییەیان بە ٨٫٦ لە کۆی ١٠ نمرەی بەخشی. یاری فار کرای ٣ خەڵاتی باشترین یاری ئەکشنی بەدەستھێنا لە نۆیەمین خەڵاتی ئەکادیمیای بەریتانیا بۆ یارییە کۆمپیوتەرییەکان.

یاری فار کرای ٣ لە ھەفتەی دەیەمی دوای بڵاوبوونەوەی، ١٬٨٩١٬٨٨٠ دانە لە ئێکس بۆکس ٣٦٠، ١٬٦١٠٬٠٠٣ دانە لە پلەیستەیشن ٣ و ٤٤٠٬١٣٥ دانە لە مایکرۆسۆفت ویندۆز فرۆشرا، بە کۆی گشتی ٤ ملیۆن دانە دەکات. تا مانگی شوباتی ٢٠١٣ نزیکەی ٤٫٥ ملیۆن دانە لەم یارییە فرۆشراوە و دواجار تا ٣٠ی تشرینی یەکەمی ٢٠١٤ ژمارەی نوسخەی ئەم یارییە کە فرۆشراوە گەیشتە ١٠ ملیۆن دانە. دوای سەرکەوتنی ئەم یارییە، لە ساڵی ٢٠١٤دا بەدواداچوونێکی بە ناوی فار کرای ٤ بڵاوکرایەوە.

سەرچاوەکان 

تەقەکەری کەسی یەکەم
یارییەکانی ویندۆز
پاشکۆکانی یارییە ڤیدیۆییەکان
کایە ڤیدیۆییەکانی ٢٠١٢
یارییەکانی پلەی ستەیشن ٤
یارییەکانی پلەی ستەیشن ٣
گەمەکانی ئێکس بۆکس وان
یارییەکانی ئێکس بۆکس ٣٦٠
کایە ڤیدیۆیییەکان سەبارەت بە کۆیلایەتی